29. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 3934 Φ 112/1/31ζ της 20/27 Μαρτ. 1975  (ΦΕΚ Β΄ 347) Περί λειτουργίας του Συμβουλίου Πολιτικής Αμύνης. Έχοντες υπ’ όψει: Τας διατάξεις του Ν.Δ. 17/1974 «περί Πολιτικής Σχεδιάσεων Εκτάκτου Ανάγκης» και ειδικώτερον το άρθρ. 27 τούτου περί συστάσεως και λειτουργίας Συμβουλίου Πολιτικής Αμύνης», αποφασίζομεν: 1.Το παρά τω Υπουργείω Δημοσίας Τάξεως συνεστημένον Συμβούλιον Πολιτικής Αμύνης (ΣΠΑ) έχει ως προορισμόν την παροχήν οδηγιών ή επίλυσιν προβλημάτων επί θεμάτων Πολιτικής Αμύνης. Πολιτική Επιστράτευση-Παλλαϊκή Άμυνα 36.Ε.α.28-29 2.Το Συμβούλιον Πολιτικής Αμύνης συγκαλείται παρά του Προέδρου ή του νομίμου αναπληρωτού αυτού, είτε οίκοθεν, είτε εντολή του Υπουργού Δημοσίας Τάξεως ή τη αιτήσει Υπουργού ετέρου ενδιαφερομένου Υπουργείου προκειμένου να αποφασίση ή γνωμοδότηση επί παντός θέματος αρμοδιότητός του, παραπεμπομένου αυτώ. 3.Τόπος συγκλήσεως του Συμβουλίου Πολιτικής Αμύνης, ορίζεται το οίκημα παρ’ ω στεγάζεται το Υπουργείον Δημόσιας Τάξεως /6η Υπηρεσία ΠΣΕΑ. 4.Τα μέλη του Συμβουλίου τακτικά και αναπληρωματικά συνέρχονται εις συνεδρίασιν, μετά προηγουμένην έκδοσιν εγγράφου διαταγής, περί συγκλήσεως τούτου, μερίμνη του Προέδρου ή του νομίμου αναπληρωτού του. Ευθύς ως διαπιστωθή απαρτία των μελών, τα αναπληρωματικά μέλη απέρχονται, εντολή του Προέδρου. 5.Το Συμβούλιον Πολιτικής Αμύνης ευρίσκεται εν απαρτία εφ’ όσον παρίστανται άπαντα τα προβλεπόμενα μέλη τούτου ή οι νόμιμοι αναπληρωταί τούτων. 6.Τα θέματα συζητούνται επί τη βάσει ημερησίας διατάξεως, αντίγραφον της οποίας προσαρτάται εις την έγγραφον διαταγήν συγκλήσεως του ΣΠΑ, ήτις κοινοποιείται εγκαίρως εις άπαντα τα μέλη αυτού (τακτικά και αναπληρωματικά). 7.Άμα τη ενάρξει της συνεδριάσεως, εντολή του Προέδρου, ο εισηγητής παρουσιάζει το ιστορικόν και τους λόγους δημιουργίας των υπό συζητήσιν θεμάτων. Είτα το Συμβούλιον διασκέπτεται και αποφασίζει ή γνωματεύει κατά πλειοψηφίαν. Η ψηφοφορία είναι φανερά. 8.Κατά τας συνεδριάσεις του Συμβουλίου Πολιτικής Αμύνης, μερίμνη του Γραμματέως, τηρούνται πρακτικά συνεδριάσεως, υπογραφόμενα υφ’ απάντων των υπολοίπων. Προκειμένου περί αντιγράφων, δια την ακρίβειαν της αντιγραφής, υπογράφονται υπό του Γραμματέως. 9.Η εις το πρακτικόν συνεδριάσεως αναφερομένη απόφασις ή γνωμάτευσις του ΣΠΑ επί των συζητηθέντων θεμάτων, κοινοποιείται εγγράφως εις τους ενδιαφερομένους και εις Αρχηγείον Ενόπλων Δυνάμεων Διεύθυνσιν ΠΣΕΑ, μερίμνη του Προέδρου του ΣΠΑ. 10.Δια την εύρυθμον λειτουργίαν του Συμβουλίου, μερίμνη του Γραμματέως τηρείται ημερολόγιον μετά πλήρους αρχείου διαταγών συγκλήσεως, πρακτικών και αποφάσεων. 11.Ισχύς της παρούσης από της ημερομηνίας υπογραφής της. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 368,01) Σελ. 369 Τεύχος 587- Σελ. 89 